**Kaisa Elina Garedew** (s. 19. helmikuuta 1978 Rauma) on suomalainen perussuomalainen poliitikko. Garedew on siviiliammatiltaan lähihoitaja ja opiskelee liiketaloutta. Hän on Jyväskylän kaupunginvaltuuston ja -hallituksen jäsen. Garedew on toiminut myös päihde- ja vanhustyössä. Garedew valittiin eduskuntaan vuoden 2023 eduskuntavaaleissa.

Poliittisia näkemyksiä
----------------------

### Koulutus ja sukupuolivähemmistöt

Garedew katsoo Setan, SDP:n, keskustan ja kokoomuksen hälventävän sukupuolten todellisuutta kouluissa. Hän on kertonut pitävänsä pride-ideologiaa vaarallisena.

Garedew on vaatinut kaikkien "vihervasemmiston sateenkaari-ideologian ja ilmastohulluuden" poistamista varhaiskasvatuksen ja perusopetuksen oppimateriaalista ja sukupuolenkorjaushoitojen korvaamista terapialla.

Vuonna 2024 Garedew ja kymmenen muuta Jyväskylän kaupunginvaltuutettua tekivät valtuustoaloitteen, jossa vaadittiin Seta ry:n kouluvierailujen ja "sukupuoli-ideologisen" sisällön kieltämistä Jyväskylän varhaiskasvatuksessa sekä peruskouluissa. Aloitteessa myös todettiin, että vanhemmilla on oikeus kieltää lapsiltaan vakaumuksensa mukainen materiaali ja ideologinen opetus koulussa ja että heitä pitäisi informoida riittävän aikaisin lasten seksuaalukasvatuksesta. Kaupunginhallitus totesi vastauksessaan, että sukupuolen moninaisuuden opetus sisältyy varhaiskasvatus- ja perusopetuslakeihin sekä opetussuunnitelmaan ja ettei Suomessa huoltajalla ole valtuuksia puuttua opetussuunnitelman perusteiden mukaiseen opetukseen. Setan pääsihteeri Kerttu Tarjamo katsoi aloitteen ilmentävän seksuaali- ja sukupuolivähemmistöjen oikeuksia vastustavaa anti-gender-liikettä, joka on vaikuttanut myös esimerkiksi Yhdysvalloissa.

### Maahanmuutto

Garedew katsoo, että pakolaisten vastaanottaminen muista maista kuin Ukrainasta on lopetettava. Sosiaaliturvaa tulisi maksaa vain Suomen kansalaisille.

### Huumausaineet

Garedew vastustaa huumeiden käyttöhuoneita, koska ne antavat väärän viestin huumeiden sallittavuudesta.

Yksityiselämä
-------------

Garedew on kertonut aloittaneensa suonensisäisten huumeiden käytön 17-vuotiaana. Huumeista hän vapautui uskon avulla. Garedew on kertonut Jumalan auttaneen häntä yliluonnollisesti siten, ettei hän joutunut kärsimään lainkaan vaikeita vieroitusoireita.

Garedew on naimisissa etiopialaistaustaisen Zelalem Garedewin kanssa. Heillä on viisi lasta.

Lähteet
-------

1. ↑
2. ↑
3. ↑  Kaisa *kaisagaredew.fi*. Viitattu 5.4.2023.
4. ↑
5. ↑  Kaisa: Lapsille kouluihin kasvurauha! | *kaisagaredew.fi*.  27.2.2023. Viitattu 13.9.2023. (englanniksi)
6. ↑  Vaaliteemat 2023 | *kaisagaredew.fi*. Viitattu 13.9.2023. (englanniksi)
7. ↑  Kansanedustaja yrittää saada Setan kouluvierailut ja "sukupuoli-ideologisen" sisällön kielletyksi Jyväskylän kouluissa *Yle Uutiset*.  4.3.2024. Viitattu 7.3.2024.
8. ↑  Jyväskylässä yritettiin kieltää Setan vierailut kouluissa – Taustalla näkyy kansainvälinen anti-gender -liikehdintä *Yle Uutiset*.  7.3.2024. Viitattu 7.3.2024.
9. ↑  Vaaliteemat 2023 | *kaisagaredew.fi*. Viitattu 13.9.2023. (englanniksi)
10. ↑   *www.eduskunta.fi*. Viitattu 13.9.2023.
11. ↑  Savela, Sari: Kaisa vapautui huumeista.  *Healing Rooms - Kristillisen rukousklinikan tiedotuslehti*, Erikoisnumero 2009, s. 5.  Healing Rooms Finland ry.  [{{{www}}} Artikkelin verkkoversio].
12. ↑  Kaisa | *kaisagaredew.fi*. Viitattu 13.9.2023. (englanniksi)


|  |  |  |  |  |
| --- | --- | --- | --- | --- |
| 

| * n
* k
* m
Perussuomalaisten kansanedustajat 2023–2027 |
| --- |
|  |
| Eduskuntaryhmä(46) | 
* Antikainen
* Bergbom
* Eerola
* Elomaa
* Garedew
* Halla-aho
* Huhtasaari
* Huru
* Immonen
* Junnila
* Juuso
* Juvonen
* Kangas
* Keskisarja
* Koponen
* Koskela
* Laakso
* Lehtinen
* Lundén
* Meri
* Mäenpää
* Mäkelä
* Niemi
* Nieminen
* Peltokangas
* Piisinen
* Polvinen
* Puisto
* Purra
* Ranne
* Rantanen
* Reijonen
* Rintamäki
* Ronkainen
* Rostila
* Rydman
* Savio
* Seppänen
* Sillanpää
* Simula
* Strandman
* Tavio
* Tynkkynen
* Vigelius
* Vornanen
* Vähämäki

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |